pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรี พอใจสถานการณ์โควิด-19 ในไทยแต่ยังย้ำ “อย่าประมาท/ยังวางใจไม่ได้” เพราะในต่างประเทศยังคงพบสายพันธุ์ย่อยที่มีความอันตรายอยู่
วันศุกร์ที่ 27 พฤษภาคม 2565
โฆษกรัฐบาลเผย นายกรัฐมนตรี พอใจสถานการณ์โควิด-19 ในไทยแต่ยังย้ํา “อย่าประมาท/ยังวางใจไม่ได้” เพราะในต่างประเทศยังคงพบสายพันธุ์ย่อยที่มีความอันตรายอยู่
โฆษกรัฐบาลเผย นายกรัฐมนตรี พอใจสถานการณ์โควิด-19 ในไทยแต่ยังย้ํา “อย่าประมาท/ยังวางใจไม่ได้” เพราะในต่างประเทศยังคงพบสายพันธุ์ย่อยที่มีความอันตรายอยู่  ขณะที่ วันนี้ ผู้ติดเชื้อโควิด-19 จํานวน 4,837 ราย ผู้เสียชีวิตเพิ่มขึ้น 29 ราย
วันนี้ (27 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานสถานการณ์โควิด-19 ภายในประเทศช่วงเดือนพฤษภาคมที่ผ่านมามีแนวโนมที่ดีขึ้น จํานวนผู้ติดเชื้อลดลงและมีการรักษาตัวที่บ้าน (home isolation) เพิ่มมากขึ้น ทําให้โรงพยาบาลต่าง ๆ เตรียมความพร้อมเข้าสู่ระบบการรักษาปกติ โรงพยาบาลหลายแห่งเริ่มทยอยยุบวอร์ดโควิด-19 ลง และเริ่มหันกลับมารักษาผู้ป่วยโรคทั่วไป และทําการผ่าตัดมากยิ่งขึ้น กระทรวงสาธารณสุขได้คาดว่าภายใน 1-2 สัปดาห์นี้ โรงพยาบาลอื่น ๆ ทั่วประเทศจะมีการดูแลผู้ป่วยโรคทั่วไปเพิ่มมากขึ้น แต่ต้องอยู่ภายใต้เงื่อนไขไม่มีการระบาดที่รุนแรงหรือพบเชื้อกลายพันธุ์ อย่างไรก็ตาม นายกรัฐมนตรียังฝากไปยังผู้ประกอบธุรกิจ/กิจการต้องปฏิบัติตามมาตรการ COVID Free Setting และประชาชนยังต้องป้องกันตนเองตาม Universal Prevention ของกระทรวงสาธารณสุข สวมหน้ากากอนามัย ล้างมือ ถึงแม้ยอดผู้ติดเชื้อจะลดลง เพราะในต่างประเทศยังคงพบสายพันธุ์ย่อยที่มีความอันตรายอยู่ จึงประมาทหรือไว้วางใจไม่ได้
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 4,837 ราย จําแนกเป็น ผู้ติดเชื้อในประเทศ 4,833 ราย และผู้ป่วยมาจากต่างประเทศ 4 ราย ผู้เสียชีวิตเพิ่มขึ้น 29 ราย ผู้ที่กําลังรักษาตัว 46,205 ราย และมียอดผู้ที่หายป่วยกลับบ้านแล้ว 5,198 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,211,076 ราย จํานวนผู้ที่หายป่วยสะสมจํานวน 2,189,902 ราย จํานวนผู้ป่วยปอดอักเสบรักษาตัวอยู่ในโรงพยาบาล 979 ราย เฉลี่ยจังหวัดละ 13 ราย อัตราครองเตียง ร้อยละ 13.8
โฆษกประจําสํานักนายกรัฐมนตรี เผย นายกรัฐมนตรี ติดตามสถานการณ์โควิด-19 เตรียมความพร้อมโรงพยาบาลเข้าสู่การรักษาผู้ป่วยโรคทั่วไป แม้แนวโน้มเริ่มดีขึ้น แต่ยังคงต้องปฏิบัติตามมาตรการของสาธารณสุข สวมหน้ากากอนามัย ล้างมือ โดยวันนี้ผู้ติดเชื้อโควิด-19 4,837 ราย
รัฐบาลไทย-ข่าวทำเนียบรัฐบาล-​โฆษกรัฐบาลเผย ความคืบหน้าการฉีดวัคซีนโควิด-19 ใน เด็ก ครู และบุคลากรทางการศึกษา เดินหน้าตามบัญชา นายกฯ เน้นย้ำให้ โรงเรียนเป็นพื้นที่ปลอดภัย
วันจันทร์ที่ 14 กุมภาพันธ์ 2565
​โฆษกรัฐบาลเผย ความคืบหน้าการฉีดวัคซีนโควิด-19 ใน เด็ก ครู และบุคลากรทางการศึกษา เดินหน้าตามบัญชา นายกฯ เน้นย้ําให้ โรงเรียนเป็นพื้นที่ปลอดภัย
​โฆษกรัฐบาลเผย ความคืบหน้าการฉีดวัคซีนโควิด-19 ใน เด็ก ครู และบุคลากรทางการศึกษา เดินหน้าตามบัญชา นายกฯ เน้นย้ําให้ โรงเรียนเป็นพื้นที่ปลอดภัย
วันที่ 12 ก.พ. 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยความคืบหน้าการฉีดวัคซีนโดยภาพรวม ขณะนี้ เด็กนักเรียนอายุ 12-18 ปี รับวัคซีนเข็มที่ 1 จํานวน 4,129,663 คน คิดเป็น 95.11% เข็มที่ 2 จํานวน 3,100,458 คน คิดเป็น 71.41% ส่วน ภาพรวมครูและบุคลากรทางการศึกษา ได้รับวัคซีนแล้วจํานวน 1,027,269 ราย โดยได้รับวัคซีนเข็มที่ 1 แล้ว 99.99% เข็มที่ 2 79.45% ทั้งนี้ พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเน้นย้ําขอให้ทุกโรงเรียน เป็นพื้นที่ปลอดภัย ขณะที่วันนี้ ยอดผู้ติดเชื้อโควิด-19 รวม 16,330 ราย จําแนกเป็น ผู้ป่วยจากในประเทศ 16,180 ราย ผู้ป่วยมาจากต่างประเทศ 150 ราย ผู้ป่วยสะสม 354,010 ราย (ตั้งแต่ 1 มกราคม 2565) หายป่วยกลับบ้าน 9,205 ราย หายป่วยสะสม 268,046 ราย (ตั้งแต่ 1 มกราคม 2565) ผู้ป่วยกําลังรักษา 118,493 ราย เสียชีวิต 25 ราย
โฆษกประจําสํานักนายกรัฐมนตรี ระบุเพิ่มเติมว่า การเปิดเรียน onsite ท่านนายกฯ ขอให้เน้นย้ํา 6 มาตรการหลัก 6 มาตรการเสริม 7 มาตรการเข้มงวด สําหรับ 6 มาตรการหลัก DMHT-RC ได้แก่ เว้นระยะห่าง (Distance) สวมหน้ากาก (Mask Wearing) ล้างมือ (Hand Washing) คัดกรองวัดไข้ (Testing) ลดการแออัด (Reducing) ทําความสะอาด (Cleaning) ส่วน 6 มาตรการเสริม SSET-CQ ได้แก่ ดูแลตนเอง (Self-Care) ใช้ช้อนกลางส่วนตัว (Spoon) กินอาหารปรุงสุกใหม่ (Eating) เช็คอินผ่าน APP ไทยชนะ (Track) สํารวจตรวจสอบ (Check) กักกันตัวเอง (Quarantine) สําหรับ 7 มาตรการเข้มงวดได้แก่ 1.ประเมิน TSC+ (Thai Stop Covid+) และรายงานผลผ่าน MOE Covid 2. กิจกรรมแบบกลุ่มย่อย (Small Bubble) 3. จัดระบบให้บริการอาหารตามหลักสุขาภิบาลอาหารและหลักโภชนาการ 4. อนามัยสิ่งแวดล้อมตามเกณฑ์มาตรฐาน 5. แผนเผชิญเหตุและมีการซักซ้อม (School Isolation) 6. ควบคุมดูแลการเดินทางจากบ้านมาโรงเรียน (Seal Route) 7. School Pass สําหรับนักเรียน ครู และบุคลากรนสถานศึกษา
“ท่านนายกฯ เน้นย้ําดําเนินการฉีดวัคซีนให้ครอบคลุมโดย ขอให้โรงเรียนเป็นพื้นที่ปลอดภัย อีกทั้งขอให้ยึดหลัก 6-6-7 และให้ดูแลเด็กนักเรียนให้ครอบคลุมที่สุด และจําเป็นต้องปฏิบัติตามมาตรการอย่างเคร่งครัด นอกจากนี้ก็ได้มีการระดมเร่งฉีดวัคซีนโควิด-19 ไปอย่างคืบหน้ามากแล้ว” นายธนกร กล่าว
รัฐบาลไทย-ข่าวทำเนียบรัฐบาล-สธ. ย้ำ กลุ่ม 608 ฉีดวัคซีนเข็มกระตุ้น ลดเสียชีวิต 31 เท่า แนะเด็ก 12 - 17 ปี ฉีดเข็ม 3 รับเปิดเทอม พ.ค. 65
วันเสาร์ที่ 16 เมษายน 2565
สธ. ย้ํา กลุ่ม 608 ฉีดวัคซีนเข็มกระตุ้น ลดเสียชีวิต 31 เท่า แนะเด็ก 12 - 17 ปี ฉีดเข็ม 3 รับเปิดเทอม พ.ค. 65
.....
กระทรวงสาธารณสุข (สธ.) ย้ําถึงความสําคัญของการฉีดวัคซีนป้องกันโรคโควิด-19 หลังพบผู้เสียชีวิตจากโรคโควิดส่วนใหญ่เป็นกลุ่มเสี่ยง 608 (ผู้สูงอายุ มีโรคประจําตัว) ซึ่งกว่า 94% ไม่ได้รับวัคซีนเข็มกระตุ้น โดยหากรับวัคซีนเข็มกระตุ้นแล้วจะลดการเสียชีวิตลง 31 เท่า จึงขอเชิญชวนให้ลูกหลานพาผู้สูงอายุไปรับวัคซีนได้ที่สถานพยาบาลใกล้บ้าน
.
สําหรับเด็กมัธยมฯ ที่จะเริ่มเปิดเทอมในเดือน พ.ค. 65 ขอให้เข้ารับการฉีดวัคซีนเข็มกระตุ้นเช่นกัน โดยสามารถเลือกวัคซีนเป็นโดสปกติหรือครึ่งโดสได้ ผ่านระบบสถานศึกษาหรือสถานพยาบาลที่ดูแลรักษาในเด็กที่ป่วย ส่วนเด็กประถมฯ 5 – 11 ปี ให้รับเข็ม 2 ห่างจากเข็ม 1 ประมาณ 8 สัปดาห์
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ยืนยัน! ผู้ประกันตน ม.40 จ่ายเงินสมทบเกิน ยื่นขอรับเงินคืนได้
วันเสาร์ที่ 23 เมษายน 2565
ยืนยัน! ผู้ประกันตน ม.40 จ่ายเงินสมทบเกิน ยื่นขอรับเงินคืนได้
.....
สํานักงานประกันสังคม แจ้งผู้ประกันตน ม.40 ที่ชําระเงินสมทบเต็มจํานวนในอัตราเดิมและมีความกังวลว่าจะไม่ได้รับเงินสมทบส่วนที่จ่ายเกินคืน ภายหลังจากที่ ครม. เห็นชอบลดอัตราเงินสมทบเพื่อบรรเทาความเดือดร้อนผู้ประกันตนซึ่งเป็นแรงงานนอกระบบผู้ประกอบอาชีพอิสระ ที่ได้รับผลกระทบจากสถานการณ์โควิด-19 ให้เหลือร้อยละ 60 ของเงินสมทบ ในงวดเดือน ก.พ. - ก.ค. 65
.
เรื่องนี้ ผู้ประกันตนไม่ต้องกังวลหากจ่ายเงินสมทบในอัตราเดิม คือ ทางเลือกที่ 1 จํานวน 70 บาท ทางเลือกที่ 2 จํานวน 100 บาท และทางเลือกที่ 3 จํานวน 300 บาท หากจ่ายในอัตราเดิมเช่นนี้ในงวดเดือน ก.พ. และ มี.ค. 65 สามารถยื่นคําร้องขอรับเงินคืนในส่วนที่ชําระไว้เกินจํานวนได้
.
โดยดาวน์โหลดแบบฟอร์ม (สปส.1-40/7) ที่เว็บไซต์สํานักงานประกันสังคม www.sso.go.th และกรอกรายละเอียด พร้อมแนบสําเนาสมุดบัญชีเงินฝากธนาคาร ยื่น ณ สํานักงานประกันสังคมกรุงเทพมหานครพื้นที่/จังหวัด/สาขาทุกแห่ง หรือไปรษณีย์ลงทะเบียนตอบรับถึงสํานักงานประกันสังคม หลังจากนั้นรอการตรวจสอบและรับเงินคืนเข้าบัญชีธนาคารตามที่แจ้งไว้
.
ผู้มีข้อสงสัยสอบถามรายละเอียดเพิ่มเติมได้ที่สายด่วน 1506 ตลอด 24 ชั่วโมง
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-การรถไฟฟ้าขนส่งมวลชนแห่งประเทศไทย ถวายผ้าพระกฐินพระราชทาน ประจำปี 2564
วันศุกร์ที่ 12 พฤศจิกายน 2564
การรถไฟฟ้าขนส่งมวลชนแห่งประเทศไทย ถวายผ้าพระกฐินพระราชทาน ประจําปี 2564
ณ วัดชัยชนะสงคราม กรุงเทพมหานคร โดยมีคณะผู้บริหารและพนักงาน รฟม. เข้าร่วมพิธี
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เป็นประธานในพิธีถวายผ้าพระกฐินพระราชทาน ประจําปี 2564 ณ วัดชัยชนะสงคราม กรุงเทพมหานคร โดยมีคณะผู้บริหารและพนักงาน รฟม. เข้าร่วมพิธี ทั้งนี้ รฟม. และหน่วยงานพันธมิตรรวมถึงประชาชนผู้มีจิตศรัทธาได้ร่วมปวารณาถวายจตุปัจจัยเป็นเงินจํานวนทั้งสิ้น 1,911,383.16 บาท
รัฐบาลไทย-ข่าวทำเนียบรัฐบาล-รฟม. เปิดให้บริการท่าเรือพระนั่งเกล้าอย่างเต็มรูปแบบเพื่อเชื่อมต่อการเดินทาง ล้อ ราง เรือ ณ บริเวณสถานีสะพานพระนั่งเกล้า รถไฟฟ้ามหานคร สายฉลองรัชธรรม
วันอังคารที่ 6 กรกฎาคม 2564
รฟม. เปิดให้บริการท่าเรือพระนั่งเกล้าอย่างเต็มรูปแบบเพื่อเชื่อมต่อการเดินทาง ล้อ ราง เรือ ณ บริเวณสถานีสะพานพระนั่งเกล้า รถไฟฟ้ามหานคร สายฉลองรัชธรรม
ภายใต้โครงการพัฒนาสิ่งอํานวยความสะดวกเพื่อเชื่อมต่อการเดินทางบริเวณสถานีสะพานพระนั่งเกล้า รถไฟฟ้ามหานคร สายฉลองรัชธรรม (รถไฟฟ้าสายสีม่วง)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมได้เปิดให้บริการท่าเรือพระนั่งเกล้าอย่างเต็มรูปแบบเมื่อวันที่ 1 กรกฎาคม 2564 ภายใต้โครงการพัฒนาสิ่งอํานวยความสะดวกเพื่อเชื่อมต่อการเดินทางบริเวณสถานีสะพานพระนั่งเกล้า รถไฟฟ้ามหานคร สายฉลองรัชธรรม (รถไฟฟ้าสายสีม่วง) เพื่อขับเคลื่อนนโยบายของกระทรวงคมนาคมให้เกิดเป็นรูปธรรมในรูปแบบ ล้อ ราง เรือ โดยท่าเรือพระนั่งเกล้านับเป็นอีกหนึ่งจุดเชื่อมต่อที่มีความสําคัญในการอํานวยความสะดวกให้แก่ประชาชนที่ต้องการเชื่อมต่อการเดินทางระหว่างรถโดยสารประจําทาง รถไฟฟ้า MRT และเรือโดยสารสาธารณะ
สําหรับประชาชนที่ต้องการเดินทางต่อด้วยรถโดยสารประจําทาง รฟม. ได้จัดทําจุดจอดรถโดยสารประจําทาง พร้อมอาคารสํานักงาน ตั้งอยู่บริเวณใต้สถานีสะพานพระนั่งเกล้า โดยปัจจุบัน ขสมก. ได้จัดให้มี รถโดยสารประจําทาง สาย 63 เส้นทาง รฟม. พระนั่งเกล้า – อนุสาวรีย์ชัยสมรภูมิ และสาย 114 เส้นทาง รฟม. พระนั่งเกล้า – แยกลําลูกกา เข้ามาให้บริการแล้ว
สําหรับประชาชนที่ต้องการเดินทางต่อด้วยเรือโดยสารสาธารณะสามารถเดินทางต่อด้วยเรือด่วนเจ้าพระยา เรือด่วนพิเศษธงเขียว เส้นทาง จากท่าปากเกร็ด-ท่าเรือพระนั่งเกล้า-สาทร และเรือโดยสารไฟฟ้า Mine Smart Ferry ให้บริการ ณ ท่าเรือพระนั่งเกล้า ในช่วงเช้า จันทร์ – ศุกร์ เวลา 06.00 – 07.50 น. และในช่วงเย็น เวลา 16.20 – 17.45 น. และในอนาคตจะมีการเปิดให้บริการเรือด่วนปรับอากาศธงแดง เส้นทางท่าเรือพระนั่งเกล้า – สาทร เพิ่มเติมด้วย
ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.thและเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ CallCenter
รัฐบาลไทย-ข่าวทำเนียบรัฐบาล-อนุทิน เติมวัคซีนโควิด19 ให้ จ.พังงา 1.1แสนโดส ระดมฉีดประชาชน รับการเปิดท่องเที่ยวเชื่อมโยงภูเก็ต-กระบี่แซนด์บอกซ์
วันศุกร์ที่ 8 ตุลาคม 2564
อนุทิน เติมวัคซีนโควิด19 ให้ จ.พังงา 1.1แสนโดส ระดมฉีดประชาชน รับการเปิดท่องเที่ยวเชื่อมโยงภูเก็ต-กระบี่แซนด์บอกซ์
รองนายกรัฐมนตรีและรัฐมนตรีว่าการกระทรวงสาธารณสุขลงพื้นที่ จ.พังงา ติดตามการฉีดวัคซีนโควิด 19 ภาพรวมมีความครอบคลุมแล้ว 74.90% มอบกรมควบคุมโรคสนับสนุนวัคซีนเพิ่มเติม 110,000 โดส เพื่อระดมฉีดให้ครบ 100% คาดแล้วเสร็จภายใน 2 สัปดาห์
รองนายกรัฐมนตรีและรัฐมนตรีว่าการกระทรวงสาธารณสุขลงพื้นที่ จ.พังงา ติดตามการฉีดวัคซีนโควิด 19 ภาพรวมมีความครอบคลุมแล้ว 74.90% มอบกรมควบคุมโรคสนับสนุนวัคซีนเพิ่มเติม 110,000 โดส เพื่อระดมฉีดให้ครบ 100% คาดแล้วเสร็จภายใน 2 สัปดาห์ พร้อมเปิดการท่องเที่ยวเชื่อมโยงภูเก็ต และกระบี่แซนด์บอกซ์
วันนี้ (8 ตุลาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธาณสุข พร้อมด้วยนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นายจําเริญ ทิพญพงศ์ธาดา ผู้ว่าราชการจังหวัดพังงา และผู้บริหารจากทั้งสองกระทรวง ลงพื้นที่ติดตามการฉีดวัคซีนโควิด 19 และความพร้อมการเปิดเมืองรับนักท่องเที่ยว
นายอนุทินกล่าวว่า จังหวัดพังงาเป็นจังหวัดท่องเที่ยวที่สามารถเชื่อมเส้นทางกับภูเก็ตและกระบี่ในการดึงดูดนักท่องเที่ยวให้มาท่องเที่ยวพื้นที่ชายฝั่งอันดามัน สร้างรายได้ให้คนในชุมชนและขับเคลื่อนเศรษฐกิจของประเทศตามนโยบายรัฐบาล จึงต้องเร่งรัดการฉีดวัคซีนประชาชนในพื้นที่ให้ครอบคลุมเพื่อให้เกิดความปลอดภัย และสร้างความมั่นใจแก่นักท่องเที่ยว โดยจังหวัดพังงาได้ฉีดวัคซีนโควิด 19 ครอบคลุมประชากรเป้าหมายรวมกลุ่มนักเรียน 12-17 ปี แล้ว 74.90% ได้ให้กรมควบคุมโรคสนับสนุนวัคซีนเพิ่มอีก 110,000 โดส เพื่อระดมฉีดประชาชนตั้งแต่อายุ 12 ปีขึ้นไป ให้ครบ 100% คาดว่าจะฉีดแล้วเสร็จภายใน 2 สัปดาห์ จากนั้นจะสามารถเปิดการท่องเที่ยวได้อย่างเป็นรูปธรรมและเกิดความปลอดภัย
ทั้งนี้ จังหวัดพังงาได้เปิดพื้นที่Covid Free Setting Area2 แห่ง ได้แก่ เขาหลัก และเกาะยาวน้อย-เกาะยาวใหญ่ เป็นจุดเชื่อมต่อโครงการ ภูเก็ตแซนด์บอกซ์รับนักท่องเที่ยวต่างชาติ โดยจะต้องพํานักในภูเก็ตเป็นเวลา 7 คืนและเดินทางมาพักที่พังงา 7 คืน ใช้มาตรป้องกันควบคุมโรคเช่นเดียวกับภูเก็ตแซนด็บอกซ์ เช่น ได้รับวัคซีน 2 เข็ม ผลการตรวจหาเชื้อด้วยวิธีRT-PCRเป็นลบ ตรวจหาเชื้อเป็นระยะ และปฏิบัติตามมาตรการDMHTTอย่างเคร่งครัด โดยในส่วนของที่พักต้องผ่านมาตรฐานSHA Plusขณะนี้มีนักท่องเที่ยวเดินทางเข้ามาแล้ว 185 คน
*********************************** 8 ตุลาคม 2564
รัฐบาลไทย-ข่าวทำเนียบรัฐบาล-คนขับแท็กซี่ ซาบซึ้ง ข้าวสารอาหารแห้ง ถูกส่งถึงมือช่วยบรรเทาผลกระทบช่วงโควิด
วันอังคารที่ 3 สิงหาคม 2564
คนขับแท็กซี่ ซาบซึ้ง ข้าวสารอาหารแห้ง ถูกส่งถึงมือช่วยบรรเทาผลกระทบช่วงโควิด
คนขับแท็กซี่ ซาบซึ้ง ข้าวสารอาหารแห้ง ถูกส่งถึงมือช่วยบรรเทาผลกระทบช่วงโควิด
เมื่อวันที่3สิงหาคม2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานลงพื้นที่มอบข้าวสารอาหารแห้งที่ภาคเอกชนซึ่งเป็นผู้ใหญ่ใจดีร่วมสนับสนุนให้กระทรวงแรงงานนําไปช่วยเหลือครอบครัวแท็กซี่ที่ได้รับความเดือดร้อนจากผลกระทบโควิด-19ผ่านมูลนิธิเพื่อคนขับรถแท็กซี่โดยมีนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นางสาวบุปผาเรืองสุดผู้ตรวจราชการกระทรวงแรงงานนายวิฑูรย์แนวพานิชนายกสมาคมการค้าเครือข่ายแท็กซี่ไทยเข้าร่วมในครั้งนี้ด้วยณสหกรณ์แท็กซี่สยามจํากัดถนนนวลจันทร์ระหว่าง27-29โครงการสุรีย์พร46/172แขวงคลองกุ่มเขตบึงกุ่มกรุงเทพมหานครโดยนางธิวัลรัตน์กล่าวว่ารัฐบาลโดยท่านนายกรัฐมนตรีพล.อ.ประยุทธ์จันทร์โอชาได้เล็งเห็นถึงความลําบากและให้ความห่วงใยพี่น้องอาชีพอิสระเช่นคนขับรถแท็กซี่หาบเร่แผงลอยมอเตอร์ไซค์รับจ้างขับรถสามล้ออาชีพธุรกิจกลางคืนอย่างพนักงานเสิร์ฟนักร้องนักดนตรีที่ได้รับผลกระทบจากมาตรการล็อคดาวน์ในพื้นที่ควบคุมสูงสุดจากการแพร่ระบาดของโควิด-19
นางธิวัลรัตน์กล่าวต่อว่าในวันนี้ท่านสุชาติชมกลิ่นรัฐมนตรีว่าการกระทรวงแรงงานได้เห็นความลําบากและมีความห่วงใยพี่น้องคนขับแท็กซี่ที่ได้รับผลกระทบจากโควิด-19จึงมอบหมายให้ดิฉันและคณะได้ลงพื้นที่เพื่อมามอบข้าวสารอาหารแห้งที่ภาคเอกชนซึ่งเป็นผู้ใหญ่ใจดีอย่างเครือซีพีเครื่องดื่มคาราบาวแดงและบริษัทไทยยูเนี่ยนกรุ๊ปร่วมสนับสนุนให้กระทรวงแรงงานนําไปช่วยเหลือครอบครัวแท็กซี่ที่ได้รับความเดือดร้อนจากผลกระทบโควิด-19ผ่านประธานมูลนิธิเพื่อคนขับรถแท็กซี่รวมทั้งสนับสนุนงบประมาณแก่มูลนิธิเพื่อคนขับรถแท็กซี่นําเงินไปให้ครอบครัวคนขับแท็กซี่จัดทําข้าวกล่องส่งแคมป์คนงานซึ่งจากการลงพื้นที่ได้พูดคุยและให้กําลังใจพี่น้องคนขับแท็กซี่ขอให้มั่นใจว่ารัฐบาลและกระทรวงแรงงานโดยท่านนายกรัฐมนตรีจะไม่ทิ้งใครไว้ข้างหลัง
ด้านนายวิฑูรย์แนวพานิชนายกสมาคมการค้าเครือข่ายแท็กซี่ไทยกล่าวว่าจากการที่ผมได้เข้าพบท่านรัฐมนตรีแรงงานเมื่อวานนี้เพื่อรายงานสภาพปัญหาของคนขับแท็กซี่ให้ท่านได้ทราบและท่านรัฐมนตรีแรงงานได้แจ้งให้ผมทราบว่าท่านนายกรัฐมนตรีพล.อ.ประยุทธ์จันทร์โอชาได้ห่วงใยอาชีพแท็กซี่มาโดยตลอดจึงได้สั่งการให้กระทรวงแรงงานดูแลเยียวยาผู้ประกอบอาชีพอิสระได้สมัครมาตรา40เพื่อจะได้รับการเยียวยาไม่ให้ตกหล่นเบื้องต้นท่านได้มอบข้าวสารขนาดถุงละ5กิโลกรัมมาให้จํานวน1,000ถุงในวันนี้ทางมูลนิธิจึงได้ส่งข่าวผ่านช่องทางต่างๆเพื่อให้พี่น้องสมาชิกแท็กซี่มารับข้าวสารตามเจตนารมย์ของท่านสุชาติชมกลิ่นรัฐมนตรีแรงงานเพื่อบรรเทาผลกระทบอย่างเร่งด่วนพี่น้องแท็กซี่ที่มารับสิ่งของต่างซาบซึ้งใจและฝากขอบคุณท่านนายกรัฐมนตรีที่ระลึกถึงพวกเขาพี่น้องชาวแท็กซี่เดือดร้อนมานานอยู่กรุงเทพต้องซื้อข้าวกินไม่เหมือนอยู่ต่างจังหวัดข้าวสาร5กิโลมีความหมายมากคนขับแท็กซี่ฝากขอบคุณที่เป็นกําลังใจให้ในครั้งนี้
+++++++++++++++++++
กองเผยแพร่และประชาสัมพันธ์
3สิงหาคม2564
รัฐบาลไทย-ข่าวทำเนียบรัฐบาล-ปลัดเกษตรฯ ลุยสร้างความร่วมมือซุปเปอร์มาร์เก็ตขนาดใหญ่ของญี่ปุ่น ขยายการส่งออกสินค้าเกษตร เพิ่มโอกาสเกษตรกรไทย
วันพฤหัสบดีที่ 4 สิงหาคม 2565
ปลัดเกษตรฯ ลุยสร้างความร่วมมือซุปเปอร์มาร์เก็ตขนาดใหญ่ของญี่ปุ่น ขยายการส่งออกสินค้าเกษตร เพิ่มโอกาสเกษตรกรไทย
ปลัดเกษตรฯ ลุยสร้างความร่วมมือซุปเปอร์มาร์เก็ตขนาดใหญ่ของญี่ปุ่น ขยายการส่งออกสินค้าเกษตร เพิ่มโอกาสเกษตรกรไทย
วันนี้ (4 ส.ค. 65) ณ จังหวัดกุนมะ ประเทศญี่ปุ่นดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยภายหลังหารือร่วมกับนายฮาชิโมโตะฮิโรฮิเดะรองประธานกรรมการบริษัท Beisia จํากัด ซึ่งเป็นบริษัทที่ดําเนินธุรกิจค้าปลีกชั้นนําของญี่ปุ่น (ซุปเปอร์มาเก็ตขนาดใหญ่)ในโอกาสการเยือนประเทศญี่ปุ่นอย่างเป็นทางการตามข้อสั่งการของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์เพื่อขยายการส่งออกสินค้าเกษตรไทยไปยังประเทศญี่ปุ่น โดยมีคณะผู้บริหารกระทรวงเกษตรและสหกรณ์เข้าร่วม ว่าบริษัท Beisia จํากัด มีความประสงค์ที่จะนําเข้าสินค้าเกษตรไทยมากยิ่งขึ้น โดยเฉพาะสินค้าผลไม้สด อาทิ มะม่วง มังคุด ส้มโอ กล้วย มะพร้าว และสับปะรด เนื่องจากเป็นที่นิยมของผู้บริโภคในท้องถิ่น โดยบริษัทฯ ขอให้กระทรวงเกษตรและสหกรณ์ให้ความร่วมมือในการจับคู่ธุรกิจ (Business Matching) ระหว่างผู้ประกอบการไทยกับบริษัทฯ เพื่อเป็นการสนับสนุนด้านการตลาดให้แก่เกษตรกรและผู้ประกอบการไทย ที่ผลิตสินค้าเกษตรที่ได้คุณภาพและมาตรฐานความปลอดภัยตามข้อกําหนดการนําเข้าของประเทศญี่ปุ่น ตรงตามความต้องการของผู้บริโภค โดยสินค้าที่ได้รับความนิยมในตลาดญี่ปุ่น ได้แก่ น้ํามะม่วง น้ํามะพร้าวอ่อน และข้าวโพดหวาน นอกจากนี้ สินค้าเกษตรและอาหารไทยที่มีศักยภาพสูง อาทิ สินค้าไก่แปรรูป สินค้าประมงแปรรูป (กุ้ง) จึงนับเป็นโอกาสดีของเกษตรกรไทย
"ปัจจุบันบริษัท Beisia มีร้านค้ากว่า 140 สาขา ใน 15 จังหวัด ทั่วภูมิภาคคันโต (ภาคตะวันออก) และจูบุ (ภาคกลาง) นําเข้าสินค้าจากประเทศไทยกว่า 500 ล้านบาทต่อปี ที่ผ่านมามีการร่วมมือกับหน่วยงานทีมประเทศไทย จัดกิจกรรมประชาสัมพันธ์อย่างต่อเนื่อง ซึ่งการหารือในครั้งนี้จะผลักดันการส่งออกสินค้าเกษตรไทยให้ได้มากขึ้น และสร้างความมั่นใจในเรื่องคุณภาพความปลอดภัยของสินค้าเกษตรไทยให้แก่ผู้นําเข้าและผู้บริโภคชาวญี่ปุ่น โดยญี่ปุ่นถือเป็นตลาดที่มีศักยภาพสูง เนื่องจากมีขนาดเศรษฐกิจใหญ่เป็นอันดับ 3 ของโลก ประชากรมีรายได้และกําลังซื้อสูง จึงขอประชาสัมพันธ์ให้เกษตรกรและผู้ประกอบการไทยพัฒนาการผลิตสินค้าเกษตรให้ได้มาตรฐานตามความต้องการของประเทศคู่ค้า (ตลาดนําการผลิต) เพื่อสร้างรายได้และความยั่งยืนตลอดห่วงโซ่การผลิต โดยกระทรวงเกษตรและสหกรณ์พร้อมที่จะให้การสนับสนุนและช่วยเหลือเกษตรกรและผู้ประกอบการไทยทางด้านวิชาการเกษตรและการตลาดรวมถึงการเสนอสินค้าเกษตรอื่นๆ ที่ได้คุณภาพ และสินค้าเกษตรอินทรีย์ให้กับบริษัทคู่ค้าในประเทศญี่ปุ่น เพื่อให้สินค้าเกษตรไทยเป็นที่ต้องการและยอมรับของตลาดโลก" ดร. ทองเปลว กล่าว
ทั้งนี้ ปัจจุบันญี่ปุ่นเป็นประเทศคู่ค้าสินค้าเกษตรอันดับที่ 3 ของไทย ในระหว่างปี 2562-2564 มีสัดส่วนการค้าสินค้าเกษตรร้อยละ 8.67 ของมูลค่าการค้าสินค้าเกษตรของไทยในตลาดโลก โดยในปี 2565 การค้าสินค้าเกษตรระหว่างไทย - ญี่ปุ่น มีมูลค่าประมาณ 158,625 ล้านบาท ไทยได้เปรียบดุลการค้าจํานวน 134,621 ล้านบาท ทั้งนี้ สินค้าเกษตรส่งออกที่สําคัญของไทย ได้แก่ ผลิตภัณฑ์ไก่ อาหารสัตว์เลี้ยง สินค้าประมง ยางพาราและผลิตภัณฑ์ และข้าว เป็นต้น
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 30 กรกฎาคม – 5 สิงหาคม 2564
วันศุกร์ที่ 6 สิงหาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 30 กรกฎาคม – 5 สิงหาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 30 กรกฎาคม – 5 สิงหาคม 2564 พบการกระทําผิด จํานวน 264 คดี คิดเป็นเงินค่าปรับ 7.39 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 30 กรกฎาคม – 5 สิงหาคม 2564) พบว่ามีการกระทําผิด จํานวน 264 คดี คิดเป็นเงินค่าปรับ 7.39 ล้านบาท โดยแยกเป็น สุรา จํานวน 147 คดี ค่าปรับ 3.29 ล้านบาท ยาสูบ จํานวน 70 คดี ค่าปรับ 2.48 ล้านบาท ไพ่ จํานวน 4 คดี ค่าปรับ 0.05 ล้านบาท น้ํามันและผลิตภัณฑ์น้ํามัน จํานวน 23 คดี ค่าปรับ 1.05 ล้านบาท รถจักรยานยนต์ จํานวน 13 คดี ค่าปรับ 0.23 ล้านบาท และสินค้าอื่น ๆ จํานวน 7 คดี ค่าปรับ 0.29 ล้านบาท โดยมีของกลางแยกเป็นน้ําสุรา จํานวน 8,797.300 ลิตร ยาสูบ จํานวน 5,126 ซอง ไพ่ จํานวน 208 สํารับ น้ํามันและผลิตภัณฑ์น้ํามัน จํานวน 30,630.000 ลิตร รถจักรยานยนต์ จํานวน 14 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 5 สิงหาคม 2564 พบว่ามีการกระทําผิด จํานวน 21,934 คดี คิดเป็นเงินค่าปรับ 499.43 ล้านบาท โดยแยกเป็น สุรา จํานวน 12,544 คดี ค่าปรับ 113.16 ล้านบาท ยาสูบ จํานวน 6,084 คดี ค่าปรับ 244.25 ล้านบาท ไพ่ จํานวน 459 คดี ค่าปรับ 7.11 ล้านบาท น้ํามันและผลิตภัณฑ์น้ํามัน จํานวน 1,123 คดี ค่าปรับ 62.24 ล้านบาท น้ําหอม จํานวน 87 คดี ค่าปรับ 3.78 ล้านบาท รถจักรยานยนต์ จํานวน 1,154 คดี ค่าปรับ จํานวน 30.23 ล้านบาท และสินค้าอื่น ๆ จํานวน 483 คดี ค่าปรับ 38.66 ล้านบาท โดยมีของกลางแยกเป็นน้ําสุรา จํานวน 1,674,518.344 ลิตร ยาสูบ จํานวน 702,605 ซอง ไพ่ จํานวน 36,846 สํารับ น้ํามันและผลิตภัณฑ์น้ํามัน จํานวน 1,782,326.000 ลิตร น้ําหอม จํานวน 123,483 ขวด รถจักรยานยนต์ จํานวน 1,980 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/37-2564/678-2564-30-5-2564-41
รัฐบาลไทย-ข่าวทำเนียบรัฐบาล-ธ.ก.ส. เพิ่มช่องทางรับฝากเงินสดและชำระเงินฝากสงเคราะห์ชีวิตผ่าน Banking Agent ของธนาคาร
วันพฤหัสบดีที่ 16 กันยายน 2564
ธ.ก.ส. เพิ่มช่องทางรับฝากเงินสดและชําระเงินฝากสงเคราะห์ชีวิตผ่าน Banking Agent ของธนาคาร
​ธ.ก.ส. เพิ่มช่องทางการรับฝากเงินสด ผ่าน Big C และชําระเงินฝากสงเคราะห์ชีวิต ผ่านตู้เติมสบาย เพื่ออํานวยความสะดวกให้เกษตรกรและประชาชนที่ใช้บริการ เริ่ม 21 กันยายนนี้ เป็นต้นไป
​นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ได้เพิ่มช่องทางบริการรับฝากเงินสดและชําระเงินฝากสงเคราะห์ชีวิตให้กับเกษตรกรและประชาชนทั่วไปผ่านเครือข่าย Banking Agent ของธนาคาร โดยสามารถฝากเงินสดเข้าบัญชีออมทรัพย์และบัญชีกระแสรายวัน ธ.ก.ส. ผ่านบิ๊กซี (Big C) ที่เคาน์เตอร์แคชเชียร์ของบิ๊กซีซูเปอร์เซ็นเตอร์ บิ๊กซีเอ็กซ์ตร้า บิ๊กซีมาร์เก็ต บิ๊กซีฟู้ดเพลส และมินิบิ๊กซีที่ร่วมรายการ วงเงินไม่เกิน 20,000 บาทต่อรายการ ค่าธรรมเนียม 20 บาท ได้ทุกวัน ตั้งแต่เวลา 09.00 น. - 22.00 น. โดยหากฝากเงินในช่วงวันที่ 1 ตุลาคม - 31 ธันวาคม 2564 จะได้รับคูปองส่วนลดท้ายใบเสร็จมูลค่า 10 บาท สําหรับใช้ซื้อสินค้าตั้งแต่ 100 บาทขึ้นไปต่อใบเสร็จที่บิ๊กซีทุกสาขาทั่วประเทศ นอกจากนี้ ลูกค้าสามารถชําระเงินฝากสงเคราะห์ชีวิตด้วยวิธีสแกนบาร์โค๊ด (Bar Code) ผ่านตู้เติมสบาย ไม่เกิน 40,000 บาทต่อรายการ ค่าธรรมเนียม 10 บาท ได้ตลอด 24 ชั่วโมง
นายธนารัตน์กล่าวต่อไปว่า การเพิ่มช่องทางการรับฝากเงินสดผ่านบิ๊กซี และรับชําระเงินฝากสงเคราะห์ชีวิตผ่านตู้เติมสบาย ถือเป็นตัวแทนของธนาคาร หรือ Banking Agent ในการให้บริการทางการเงิน ซึ่งทําให้ลูกค้าสามารถติดต่อใช้บริการได้โดยง่าย ที่สาขาของบิ๊กซีและตู้เติมสบายใกล้บ้านท่านทั่วประเทศ นอกจากนี้ ธ.ก.ส. ยังมีช่องทางให้บริการผ่าน Banking Agent อื่น ๆ ได้แก่ เคาน์เตอร์เซอร์วิส ไปรษณีย์ไทย และตู้บุญเติม ซึ่งเป็นการอํานวยความสะดวกแก่เกษตรกรลูกค้าและประชาชนได้มีทางเลือกที่หลากหลายในการทําธุรกรรมทางการเงินในทุกช่วงเวลาที่ต้องการ อันเป็นการช่วยลดค่าใช้จ่ายในการเดินทางมาติดต่อที่ธนาคารโดยตรง.
รัฐบาลไทย-ข่าวทำเนียบรัฐบาล-ครม. ไฟเขียว เสนอ “พื้นที่แหล่งอนุรักษ์ทะเลอันดามัน” ขึ้นทะเบียนแหล่งมรดกโลก
วันพฤหัสบดีที่ 18 พฤศจิกายน 2564
ครม. ไฟเขียว เสนอ “พื้นที่แหล่งอนุรักษ์ทะเลอันดามัน” ขึ้นทะเบียนแหล่งมรดกโลก
....
ที่ประชุม ครม. (16 พ.ย.) เห็นชอบการเสนอแหล่งมรดกทางธรรมชาติ “พื้นที่แหล่งอนุรักษ์ทะเลอันดามัน” ขึ้นทะเบียนเป็นแหล่งมรดกโลก ซึ่งครอบคลุมพื้นที่ 3 จว. (ระนอง พังงา ภูเก็ต) คิดเป็นพื้นที่รวมกว่า 2,908 ตร.กม. ประกอบด้วย 6 อุทยานฯ และ 1 ป่าชายเลน ดังนี้
.
1.อุทยานแห่งชาติหมู่เกาะระนอง จ.ระนอง ลักษณะเด่น : มีป่าชายเลนที่มีความหลากหลายทางชีวภาพ
2.อุทยานแห่งชาติแหลมสน จ.ระนอง ลักษณะเด่น : มีความเชื่อมโยงระหว่างแหล่งที่อยู่อาศัยทางทะเลและชายฝั่ง และเป็นแหล่งอนุบาลสัตว์น้ําที่สําคัญ
3.ป่าชายเลน จ.ระนอง ลักษณะเด่น : เป็นป่าชายเลนแห่งแรกของโลกที่ได้รับการประกาศให้เป็นพื้นที่สงวนชีวมณฑล
4.อุทยานแห่งชาติหมู่เกาะสุรินทร์ จ.พังงา ลักษณะเด่น : มีแนวปะการังขนาดใหญ่ที่จัดได้ว่ามีการพัฒนาสูงสุดในประเทศไทย
5.อุทยานแห่งชาติหมู่เกาะสิมิลัน จ.พังงา ลักษณะเด่น : อุดมไปด้วยปะการังหลายชนิดที่สมบูรณ์ที่สุดของประเทศ
6.อุทยานแห่งชาติเขาลําปี - หาดท้ายเหมือง จ.พังงา ลักษณะเด่น : เป็นแหล่งวางไข่ที่สําคัญของเต่ามะเฟือง ซึ่งเหลือเพียงแห่งเดียวบนชายฝั่งแผ่นดินใหญ่ทางตะวันออกของมหาสมุทรอินเดีย
7.อุทยานแห่งชาติสิรินาถ จ.ภูเก็ต ลักษณะเด่น : มีแนวปะการังริมฝั่ง ขนานกับชายฝั่งถึงเกาะภูเก็ตทางใต้
.
สําหรับขั้นตอนต่อไป ไทยจะต้องจัดเอกสารบัญชีรายชื่อให้ศูนย์มรดกโลก ภายในวันที่ 15 เม.ย. 65 เพื่อเสนอต่อคณะกรรมการมรดกโลกในการประชุมครั้งที่ 45 และสามารถส่งเอกสารเสนอขึ้นทะเบียนเป็นมรดกโลกได้ ในปี 2566
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส ร่วมกิจกรรมเสริมสร้างมาตรฐานทางจริยธรรมและวินัยข้าราชการ ของ ก.พ. ผ่านระบบออนไลน์
วันอังคารที่ 24 พฤษภาคม 2565
ดีอีเอส ร่วมกิจกรรมเสริมสร้างมาตรฐานทางจริยธรรมและวินัยข้าราชการ ของ ก.พ. ผ่านระบบออนไลน์
ดีอีเอส ร่วมกิจกรรมเสริมสร้างมาตรฐานทางจริยธรรมและวินัยข้าราชการ ของ ก.พ. ผ่านระบบออนไลน์
เมื่อวันที่23พฤษภาคม2565 นางสาวสุกันยาณียะวิญชาญผู้ตรวจราชการและกรรมการจริยธรรมประจําสํานักงานปลัดกระทรวงดิจิทัลเพื่อเศรษฐกิจและสังคมได้เข้าร่วมกิจกรรมเสริมสร้างมาตรฐานทางจริยธรรมและวินัยข้าราชการซึ่งจัดโดยสํานักงานก.พ.ผ่านระบบออนไลน์(Application Zoom)ซึ่งสํานักงานก.พ.ได้ดําเนินการจัดกิจกรรมขึ้นทุกปีและกิจกรรมในปีนี้ได้ให้ความสําคัญในเรื่องการมีส่วนร่วมของประชาชนและการประสานความร่วมมือระหว่างภาครัฐภาคเอกชนและภาคประชาชนรวมถึงทุกภาคส่วนได้มีส่วนร่วมในการสร้างความตระหนักรู้และเห็นถึงความสําคัญในเรื่องคุณธรรมจริยธรรมมาตรฐานทางจริยธรรมและการรักษาวินัยให้แก่ข้าราชการและเจ้าหน้าที่ของรัฐจนเกิดจิตสํานึกที่ดีและประพฤติปฏิบัติตนตามมาตรฐานทางจริยธรรมและวินัยข้าราชการอันจะทําให้ประชาชนเกิดความเชื่อถือศรัทธาในข้าราชการและระบบราชการมากยิ่งขึ้น
************
รัฐบาลไทย-ข่าวทำเนียบรัฐบาล-ดีอีเอส จัดอบรมหลักสูตรการเป็นข้าราชการที่ดี ปี 2565 เข้มมาตรการควบคุม โควิด-19 ผู้อบรมต้องส่งผลตรวจ ATK ก่อนเข้าร่วมไม่เกิน 72 ชั่วโมง เว้นระยะห่าง สวมหน้ากาก 100%
วันศุกร์ที่ 4 กุมภาพันธ์ 2565
ดีอีเอส จัดอบรมหลักสูตรการเป็นข้าราชการที่ดี ปี 2565  เข้มมาตรการควบคุม โควิด-19 ผู้อบรมต้องส่งผลตรวจ ATK ก่อนเข้าร่วมไม่เกิน 72 ชั่วโมง เว้นระยะห่าง สวมหน้ากาก 100%
ดีอีเอส จัดอบรมหลักสูตรการเป็นข้าราชการที่ดี ปี 2565  เข้มมาตรการควบคุม โควิด-19 ผู้อบรมต้องส่งผลตรวจ ATK ก่อนเข้าร่วมไม่เกิน 72 ชั่วโมง เว้นระยะห่าง สวมหน้ากาก 100%
วันนี้4กุมภาพันธ์2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเป็นประธานเปิดโครงการฝึกอบรมหลักสูตรการเป็นข้าราชการที่ดีประจําปีงบประมาณพ.ศ. 2565ครั้งที่1ณห้องประชุม803ชั้น8สํานักงานปลัดกระทรวงดิจิทัลเพื่อเศรษฐกิจและสังคมโดยมีข้าราชการที่บรรจุใหม่ในสังกัดกระทรวงดิจิทัลเพื่อเศรษฐกิจและสังคมที่อยู่ระหว่างทดลองปฏิบัติราชการ จํานวนรวมทั้งสิ้น38คน เข้าร่วมทั้งนี้ผู้เข้าร่วมจะต้องปฏิบัติภายใต้มาตรการควบคุมการแพร่ระบาดของโรคติดเชื้อไวรัสโคโรนา2019 (Covid-19)ดังนั้นผู้จัดโครงการฯจึงได้กําหนดแนวทางในการดําเนินโครงการฯทั้งการบรรยายและการจัดกิจกรรมในรูปแบบNew Normalอย่างเคร่งครัดโดยที่ผู้เข้าร่วมโครงการฯต้องฉีดวัคซีนครบโดสที่กําหนดต้องใส่หน้ากากอนามัย100%มีการเว้นระยะห่างรวมถึงต้องส่งผลตรวจAntigen Test KitหรือATKก่อนเข้าร่วมโครงการไม่เกิน72ชั่วโมงและระหว่างเข้าร่วมโครงการตามระยะเวลาที่กําหนดอีกด้วย
สําหรับการฝึกอบรมในครั้งนี้จัดขึ้นเพื่อให้เป็นไปตามกฎก.พ.ว่าด้วยการทดลองปฏิบัติหน้าที่ราชการและการพัฒนาข้าราชการที่อยู่ระหว่างทดลองปฏิบัติราชการพ.ศ.2553ที่กําหนดให้ส่วนราชการต้นสังกัดต้องพัฒนาข้าราชการบรรจุใหม่ใน3ส่วนคือการปฐมนิเทศการเรียนรู้ด้วยตนเองและการฝึกอบรมสัมมนาร่วมกันเพื่อให้เกิดความรู้ความเข้าใจในกฎระเบียบแนวทางการปฏิบัติราชการการทํางานร่วมกับผู้อื่นตลอดจนเป็นการสร้างขวัญและกําลังใจอันจะเป็นผลให้ข้าราชการบรรจุใหม่ได้ทํางานอย่างมีเป้าหมายมีความรับผิดชอบอันจะก่อให้เกิดประสิทธิภาพและประสิทธิผลในการปฏิบัติราชการต่อไป
**************
รัฐบาลไทย-ข่าวทำเนียบรัฐบาล-สธ.เซ็นสัญญาสั่งซื้อวัคซีนไฟเซอร์เพิ่มอีก 10 ล้านโดส
วันศุกร์ที่ 20 สิงหาคม 2564
สธ.เซ็นสัญญาสั่งซื้อวัคซีนไฟเซอร์เพิ่มอีก 10 ล้านโดส
กระทรวงสาธารณสุข โดยกรมควบคุมโรค และ Pfizer ประเทศไทย ลงนามในสัญญาการจัดซื้อวัคซีนโควิด 19 ชนิด mRNA เพิ่มอีก 10 ล้านโดส รวมเป็น 30 ล้านโดส ทยอยจัดส่งได้ในช่วงไตรมาสที่ 4 ปีนี้เป็นต้นไป
วันนี้ (20 สิงหาคม 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์ประพนธ์ ตั้งศรีเกียรติกุล ผู้ช่วยรัฐมนตรีประจําสํานักนายกรัฐมนตรี และที่ปรึกษารัฐมนตรีว่าการกระทรวงสาธารณสุข และนายแพทย์เกียรติภูมิ วงศ์รจิต ปลัดกระทรวงสาธารณสุข เป็นสักขีพยานการลงนามในสัญญาการจัดซื้อวัคซีนโควิด 19 ชนิด mRNA ของไฟเซอร์ ระหว่างนายแพทย์โอภาส การย์กวินพงศ์ อธิบดีกรมควบคุมโรค และ Ms. Deborah Seifert ผู้จัดการใหญ่ บริษัท ไฟเซอร์ ประเทศไทยและอินโดไชนา
นายอนุทินกล่าวว่า ตามที่รัฐบาลไทย มอบหมายให้กระทรวงสาธารณสุข จัดหาวัคซีนป้องกันโรคโควิด 19 เพื่อฉีดให้กับประชากรที่อยู่ในประเทศไทยตามความสมัครใจ ในวันนี้ กรมควบคุมโรคและบริษัทไฟเซอร์ ประเทศไทย ได้ร่วมลงนามในสัญญาการจัดซื้อวัคซีนโควิด 19 ชนิด mRNA ของไฟเซอร์ เป็นการแสดงถึงความมุ่งมั่นที่มีร่วมกันในความพยายามที่จะลดการติดเชื้อโรคโควิด 19 ในประเทศ โดยจัดซื้อวัคซีนไฟเซอร์เพิ่มเติมจํานวน 10 ล้านโดสจากที่ได้ลงนามจัดซื้อจํานวน 20 ล้านโดสไปแล้วเมื่อวัน 20 กรกฎาคม 2564 รวมวัคซีนไฟเซอร์ที่จะเข้ามาในประเทศไทยจํานวน 30 ล้านโดส ทยอยจัดส่งได้ในช่วงไตรมาสที่ 4 ปีนี้เป็นต้นไป เพื่อเสริมแผนกระจายวัคซีนของประเทศ ซึ่งจะทําให้มีวัคซีนฉีดให้กับประชากรในประเทศไทย 100 ล้านโดส ภายในปี 2564
“ผมขอขอบคุณ Ms. Deborah Seifert และผู้ที่เกี่ยวข้องที่ได้ช่วยให้การจัดหาวัคซีนครั้งนี้สําเร็จ ด้วยความเรียบร้อย รัฐบาลไทยหวังเป็นอย่างยิ่งว่าจะได้รับความร่วมมือในการจัดหาวัคซีนเช่นนี้ต่อไป” นายอนุทินกล่าว
********************************** 20 สิงหาคม 2564
รัฐบาลไทย-ข่าวทำเนียบรัฐบาล-รฟม. จัดกิจกรรมจิตอาสาบำเพ็ญประโยชน์เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันพฤหัสบดีที่ 11 สิงหาคม 2565
รฟม. จัดกิจกรรมจิตอาสาบําเพ็ญประโยชน์เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
วันนี้ (11 สิงหาคม 2565) นายถนอม รัตนเศรษฐ ผู้ช่วยผู้ว่าการการรถไฟฟ้าขนส่งมวลชนแห่งประเทศไทย(รฟม.) กระทรวงคมนาคม นําคณะผู้บริหารและพนักงานจิตอาสา มอบ “ถุง รฟม. ห่วงใย ใส่ใจประชาชน” จํานวน 1,800 ชุด ให้แก่ประชาชนที่รับบริการฉีดวัคซีน ณ ศูนย์ฉีดวัคซีนกลางบางซื่อ โดยสนับสนุนอุปกรณ์ป้องกันตนเองจากโรคติดเชื้อไวรัส COVID-19 เช่น หน้ากากอนามัย ชุดตรวจหาแอนติเจนเชื้อไวรัส COVID-19 ด้วยตนเอง สเปรย์แอลกอฮอล์เจลแอลกอฮอล์ ยาสามัญประจําบ้าน เป็นต้น ให้แก่ประชาชน โดยกิจกรรมดังกล่าวเป็นกิจกรรมจิตอาสาบําเพ็ญประโยชน์เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565
ทั้งนี้ กิจกรรมดังกล่าวยังเป็นกิจกรรมเพื่อสังคมที่ รฟม. ได้ดําเนินการมาอย่างต่อเนื่อง เพื่อสนับสนุนช่วยเหลือสังคม ชุมชนและประชาชน ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-ปาฐกถาพิเศษ หัวข้อ "พลังคนรุ่นใหม่กับการลดการเจ็บตายจากอุบัติเหตุทางถนน"
วันพฤหัสบดีที่ 26 พฤษภาคม 2565
ปาฐกถาพิเศษ หัวข้อ "พลังคนรุ่นใหม่กับการลดการเจ็บตายจากอุบัติเหตุทางถนน"
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวปาฐกถาพิเศษ หัวข้อ "พลังคนรุ่นใหม่กับการลดการเจ็บตายจากอุบัติเหตุทางถนน" ในงานสัมมนาวิชาการระดับชาติเรื่องความปลอดภัยทางถนน ครั้งที่ 15 มีเป้าหมายเพื่อลดอุบัติเหตุทางถนน โดยใช้เครือข่ายเยาวช
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวปาฐกถาพิเศษ หัวข้อ "พลังคนรุ่นใหม่กับการลดการเจ็บตายจากอุบัติเหตุทางถนน" ในงานสัมมนาวิชาการระดับชาติเรื่องความปลอดภัยทางถนน ครั้งที่ 15 มีเป้าหมายเพื่อลดอุบัติเหตุทางถนน โดยใช้เครือข่ายเยาวชน เป็นพลังขับเคลื่อน ผ่านกิจกรรมการเรียนรู้ ร่วมกับสถาบัน/สถานศึกษา ให้เกิดนโยบายความปลอดภัย ภายใต้แนวคิด เด็กคิด เด็กทํา เด็กนํา ผู้ใหญ่หนุน ในการร่วมคิดร่วมทําเพื่อแก้ปัญหาต่อไป ที่ โรงแรมเซ็นทรา บาย เซ็นทารา ศูนย์ราชการฯ กทม.
ดาวน์โหลดภาพเพิ่มเติมได้ที่ :https://bit.ly/3wWtR22
รัฐบาลไทย-ข่าวทำเนียบรัฐบาล-ธพส. ริเริ่มนำระบบ Gamification มาจัดกิจกรรมวัน CG Day ในรูปแบบออนไลน์ เพื่อส่งเสริมพนักงานให้เรียนรู้หลักธรรมาภิบาล ได้อย่างสนุกสนาน
วันศุกร์ที่ 25 มิถุนายน 2564
ธพส. ริเริ่มนําระบบ Gamification มาจัดกิจกรรมวัน CG Day ในรูปแบบออนไลน์ เพื่อส่งเสริมพนักงานให้เรียนรู้หลักธรรมาภิบาล ได้อย่างสนุกสนาน
ธพส.ผู้บริหารศูนย์ราชการเฉลิมพระเกียรติฯ ริเริ่มใช้ระบบ Gamification มาส่งเสริมและพัฒนาการเรียนรู้ ในการจัดกิจกรรมวันธรรมาภิบาลประจําปี 2564 หรือ CG Day 2021 ในรูปแบบออนไลน์ ภายใต้แนวคิด ซื่อสัตย์ โปร่งใส ใส่ใจสังคมและสิ่งแวดล้อม เป็นรายแรกๆ ของประเทศ
นายยุทธนา หยิมการุณ ประธานกรรมการ บริษัท ธนารักษ์พัฒนาสินทรัพย์ จํากัด ประธานเปิดงานวันธรรมาภิบาล (CG Day) ประจําปี 2564 เปิดเผยว่า ธพส. ได้มีการจัดกิจกรรมวันธรรมาภิบาล หรือ CG Day เพื่อส่งเสริมให้ผู้บริหารและพนักงาน ธพส. ได้รู้จักเข้าใจในหลักธรรมาภิบาลมีจริยธรรมและจรรยาบรรณในการปฏิบัติงานอย่างต่อเนื่องทุกปี โดยในปี 2564 นี้ ได้จัดงานภายใต้แนวคิด ซื่อสัตย์ โปร่งใส ใส่ใจสังคมและสิ่งแวดล้อม แต่เนื่องจากสถานการณ์การแพร่ระบาดของโรคติดเชื้อไวรัสโควิด-19 จึงทําให้ต้องมีการปรับเปลี่ยนรูปแบบการจัดงานให้เข้ากับสถานการณ์ โดยเปลี่ยนมาจัดงานในรูปแบบออนไลน์ โดยผู้บริหารและพนักงาน ธพส. ได้รับมอบนโยบายด้านการกํากับดูแลกิจการที่ดีจาก นางศิริพร นพวัฒนพงศ์ ประธานกรรมการกํากับดูแลกิจการและความรับผิดชอบต่อสังคม
ดร.นาฬิกอติภัค แสงสนิท กรรมการผู้จัดการ บริษัท ธนารักษ์พัฒนาสินทรัพย์ จํากัด กล่าวว่า ในปี 2564 นี้ ธพส. ได้มีการริเริ่มนําระบบ Gamification มาพัฒนาการเรียนรู้ เป็นรายแรก ๆ ของประเทศ เพื่อส่งเสริมให้พนักงานเข้าถึงหลักธรรมาภิบาลได้ง่าย สนุกสนาน และทั่วถึงอย่างไม่น่าเบื่อ เป็นการถ่ายทอดเรื่องราวที่อาจเข้าใจยากให้ง่ายขึ้น ผ่านกิจกรรมแปลกใหม่น่าสนใจ เช่น เกมตีตุ่น ลุ้นหาความยั่งยืน เพื่อให้รู้จักกับเป้าหมายการพัฒนาที่ยั่งยืน ทั้งหมด 17 เป้าหมาย เกมจับคู่ รู้ KM หรือ Knowledge Management โดยต้องจับคู่ข้อความกับความหมายให้ตรงกัน และเกมถามตอบความปลอดภัยอาชีวอนามัย เป็นต้น
สําหรับกิจกรรมวัน CG Day 2021 ยังรณรงค์ให้พนักงานร่วมสนับสนุนอาหารและเครื่องดื่มจากร้านค้าภายในศูนย์ราชการเฉลิมพระเกียรติฯ แจ้งวัฒนะ แทนการจัดเลี้ยงสังสรรค์ภายในบริษัท เพื่อเป็นส่วนหนึ่งในการสนับสนุนผู้เช่าพื้นที่พาณิชย์ในภาวะวิกฤติการแพร่ระบาดของเชื้อไวรัสโควิด-19 นอกจากนี้ยังมีการประกาศรางวัลการประกวดจากกิจกรรม CSR in Process ภายใต้แนวคิด ปรับเพื่อเปลี่ยน และการบรรยายในหัวข้อ มุมมองของผู้บริหารยุคใหม่ต่อการดําเนินธุรกิจอย่างยั่งยืนภายใต้ยุค New Normal ถ่ายทอดผ่าน ZOOM เฟซบุ๊ก บริษัท ธนารักษ์พัฒนาสินทรัพย์ จํากัด และ Digital Signage ภายในศูนย์ราชการเฉลิมพระเกียรติฯ แจ้งวัฒนะ อีกด้วย
ฝ่ายสื่อสารองค์กร ธพส.
โทร. 0 2142 2264
รัฐบาลไทย-ข่าวทำเนียบรัฐบาล-ครม.เห็นชอบร่าง พ.ร.ก.แก้ไขเพิ่มเติมพระราชบัญญัติโรคติดต่อ พ.ศ.2558 เพิ่มประสิทธิภาพการจัดการภายใต้สถานการณ์ฉุกเฉินด้านสาธารณสุข ยืนยัน! ไม่มีนิรโทษกรรมฝ่ายนโยบาย
วันอังคารที่ 21 กันยายน 2564
ครม.เห็นชอบร่าง พ.ร.ก.แก้ไขเพิ่มเติมพระราชบัญญัติโรคติดต่อ พ.ศ.2558 เพิ่มประสิทธิภาพการจัดการภายใต้สถานการณ์ฉุกเฉินด้านสาธารณสุข ยืนยัน! ไม่มีนิรโทษกรรมฝ่ายนโยบาย
ครม.เห็นชอบร่าง พ.ร.ก.แก้ไขเพิ่มเติมพระราชบัญญัติโรคติดต่อ พ.ศ.2558 เพิ่มประสิทธิภาพการจัดการภายใต้สถานการณ์ฉุกเฉินด้านสาธารณสุข ยืนยัน! ไม่มีนิรโทษกรรมฝ่ายนโยบาย
วันนี้ 21 กันยายน 2564 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 21 กันยายน 2564 ว่า ครม.เห็นชอบร่างพระราชกําหนดแก้ไขเพิ่มเติมพระราชบัญญัติโรคติดต่อ พ.ศ.2558 พ.ศ..... ตามที่สํานักงานคณะกรรมการกฤษฎีกาเสนอ มีสาระสําคัญเป็นการแก้ไขเพิ่มเติมพระราชบัญญัติโรคติดต่อ พ.ศ.2558 ให้เป็นร่างพระราชกําหนดแก้ไขเพิ่มเติมพระราชบัญญัติโรคติดต่อ พ.ศ.2558 พ.ศ.... เพื่อกําหนดให้มีมาตรการที่จําเป็นและมีประสิทธิภาพในการป้องกัน ระงับ ควบคุม หรือขจัดโรคติดต่อที่มีการระบาดในกรณีปกติและในกรณีที่มีความรุนแรงให้ยุติหรือบรรเทาลงโดยเร็ว และเพิ่มหมวดเกี่ยวกับการจัดการสถานการณ์ฉุกเฉินด้านสาธารณสุข เพื่อแยกการจัดการกรณีโรคติดต่อในสถานการณ์ปกติออกจากโรคติดต่ออันตรายร้ายแรงที่มีลักษณะของการเป็นโรคอุบัติใหม่หรือโรคติดต่ออุบัติซ้ํา ซึ่งต่อไปจะได้ไม่ต้องประกาศใช้พระราชกําหนดบริหารราชการในสถานการณ์ฉุกเฉิน (พ.ร.ก.ฉุกเฉิน)
ในส่วนบทบัญญัติคุ้มครองบุคลากรทางการแพทย์และสาธารณสุข ร่างพ.ร.ก.ฯ กําหนดให้ยกเว้นความรับผิดให้แก่เจ้าพนักงานควบคุมโรคติดต่อและเจ้าหน้าที่ของรัฐหรือบุคคลใด ซึ่งได้รับมอบหมายหรือได้รับการร้องขอให้ช่วยเหลือเจ้าพนักงานควบคุมโรคติดต่อ “ที่ปฏิบัติหน้าที่ในสถานการณ์ฉุกเฉินด้านสาธารณสุข” เช่นเดียวกับในกรณีสถานการณ์ฉุกเฉินด้านสาธารณสุข (ครอบคลุมไปถึง ผู้ช่วย อสม. พนักงานกู้ภัย) นับตั้งแต่วันที่ได้มีการประกาศสถานการณ์ฉุกเฉินในทุกเขตท้องที่ทั่วราชอาณาจักร คือ วันที่ 26 มีนาคม 2563
นางสาวรัชดากล่าวเพิ่มเติมว่า ในร่างฯ ไม่มีเนื้อหาส่วนใดที่พูดถึงการนิรโทษกรรมเจ้าหน้าที่ระดับนโยบายหรือบริหารตามที่มีข้อคําถามอยู่
..................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ ขอบคุณทุกฝ่ายที่ทำให้สถานการณ์โควิด-19 ดีขึ้น โดย ศบค. ปรับลดพื้นที่สีของจังหวัด และผ่อนคลายสถานที่ท่องเที่ยว ผับ บาร์ เริ่ม 1 มิ.ย.นี้
วันศุกร์ที่ 20 พฤษภาคม 2565
นายกฯ ขอบคุณทุกฝ่ายที่ทําให้สถานการณ์โควิด-19 ดีขึ้น โดย ศบค. ปรับลดพื้นที่สีของจังหวัด และผ่อนคลายสถานที่ท่องเที่ยว ผับ บาร์ เริ่ม 1 มิ.ย.นี้
นายกฯ ขอบคุณทุกฝ่ายที่ทําให้สถานการณ์โควิด-19 ดีขึ้น โดย ศบค. ปรับลดพื้นที่สีของจังหวัด และผ่อนคลายสถานที่ท่องเที่ยว ผับ บาร์ เริ่ม 1 มิ.ย.นี้
วันนี้ (20 พฤษภาคม 2565) เวลา 12.50 น. ณ บริเวณทางเชื่อมตึกสันติไมตรีและตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้สัมภาษณ์ภายหลังเป็นประธานการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ 8/2565 ว่า รู้สึกยินดีกับสถานการณ์การติดเชื้อไวรัสโควิด-19 และอัตราผู้เสียชีวิตนั้นลดลง เป็นผลมาจากความร่วมมือกันของทุกฝ่าย รวมถึงประชาชน ขอบคุณทุกคนที่ปฏิบัติตามมาตรการของทางสาธารณสุข พร้อมขอให้ผู้ที่ยังมีความหละหลวมไม่ปฏิบัติตามมาตรการได้ให้ความร่วมมือกับทางภาครัฐด้วย โดยเฉพาะในเรื่องของการฉีดวัคซีน ซึ่งยืนยันขณะนี้มีวัคซีนที่เพียงพอ สําหรับการฉีดวัคซีนเข็มแรก และการฉีดวัคซีนเข็มกระตุ้นให้กับประชาชนทุกคน รวมถึงเตียงสําหรับการรักษา สิ่งเหล่านี้เป็นมาตรการที่รัฐบาลดําเนินการมาอย่างต่อเนื่อง
นายกรัฐมนตรี กล่าวถึงการการปรับระดับพื้นที่สีของจังหวัดว่า ที่ประชุม ศบค. ได้ปรับลดพื้นที่สีในการควบคุมโรคโควิด-19 เหลือพื้นที่สีเขียว สีฟ้า และสีเหลือง รวมทั้งผ่อนคลายมาตรการให้เปิดสถานบันเทิง ผับ บาร์ ในพื้นที่สีฟ้า และพื้นที่สีเขียว ตั้งแต่วันที่ 1 มิ.ย. 2565 ภายใต้มาตรการด้านสาธารณสุข อย่างไรก็ตาม แม้จะมีการผ่อนคลายที่จะให้เปิดแล้ว แต่ก็ขอให้ทุกคนต้องปฏิบัติตามมาตรการสาธารณสุขอย่างเคร่งครัด ทั้งผู้ให้บริการ และผู้ใช้บริการ รวมไปถึงที่ประชุม ศบค. ยังมีการปรับมาตรการการเข้าประเทศให้มีความรวดเร็วขึ้น ให้สอดคล้องกับสถานการณ์จํานวนนักท่องเที่ยวที่เดินทางเข้าประเทศ โดยเฉพาะทางอากาศ ขณะที่ในส่วนของทางเรือ ทางบกก็มีมาตรการอยู่แล้ว
นอกจากนี้ นายกรัฐมนตรียังติดตามการเปิดเรียนแบบ On-site ได้รับรายงานว่าทุกอย่างยังอยู่ในเกณฑ์ที่ควบคุมได้ ทั้งนี้ทุกอย่างที่รัฐบาลออกมาตรการไปรู้ว่าประชาชนเดือดร้อน ไม่สบายใจ เพราะทุกคนล้วนได้รับผลกระทบจากสถานการณ์โควิด-19 ที่เกิดขึ้นทําให้เกิดความลําบากในการประกอบอาชีพ ซึ่งรัฐบาลพยายามทําอย่างเต็มที่ด้วยความระมัดระวัง ขอให้เข้าใจรัฐบาลด้วย พร้อมกล่าวย้ําว่าวันนี้ประเทศไทยถูกจัดอันดับเป็นอันดับต้น ๆ ของโลก และเป็นอันดับ 1 ของอาเซียน ในเรื่องของการดูแลการแพร่ระบาดโควิด-19 และหลายอย่างที่ประเทศไทยดําเนินการนั้น WHO ก็ได้นําไปศึกษาด้วย
ในตอนท้าย นายกรัฐมนตรีกล่าวถึงการท่องเที่ยวของไทยว่าได้รับคําชื่นชมและเป็นที่นิยมจากต่างประเทศ โดยเฉพาะกรุงเทพมหานคร ภูเก็ต เชียงใหม่ เป็นต้น จึงขอให้ทุกคนร่วมมือกันฉีดวัคซีนให้ครบ สถานการณ์โควิด-19 ก็จะดีขึ้น เพราะเครื่องจักรสําคัญในการขับเคลื่อนเศรษฐกิจของไทยคือ การท่องเที่ยว ทั้งนี้ ได้คาดการณ์ไว้ว่านักท่องเที่ยวจะเพิ่มขึ้นอีกเป็นจํานวนมาก ซึ่งส่งผลให้สร้างรายได้จากการท่องเที่ยวเพิ่มขึ้น อย่างไรก็ตามในส่วนของเครื่องจักรอื่น ๆ ยังขับเคลื่อนได้ช้า เพราะประสบปัญหา 3 ซ้อน 1) การกีดกันทางการค้า 2) โควิด-19 3) สถานการณ์ความขัดแย้งรัสเซีย-ยูเครน โดยรัฐบาลจะทําให้ดีที่สุดบนพื้นฐานของความถูกต้องและการประชุมหารือร่วมกันของทุกฝ่ายก่อนดําเนินการต่อไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ประชุมผู้บริหารกระทรวงฯ ครั้งที่ ๑๐/๒๕๖๕ เพื่อติดตามความคืบหน้าการดำเนินงานของหน่วยงานในสังกัด
วันพฤหัสบดีที่ 7 เมษายน 2565
รัฐมนตรีว่าการกระทรวงยุติธรรม ประชุมผู้บริหารกระทรวงฯ ครั้งที่ ๑๐/๒๕๖๕ เพื่อติดตามความคืบหน้าการดําเนินงานของหน่วยงานในสังกัด
รัฐมนตรีว่าการกระทรวงยุติธรรม ประชุมผู้บริหารกระทรวงฯ ครั้งที่ ๑๐/๒๕๖๕ เพื่อติดตามความคืบหน้าการดําเนินงานของหน่วยงานในสังกัด
ในวันพฤหัสบดีที่ ๗ เมษายน ๒๕๖๕ เวลา ๑๐.๓๐ น.
นายสมศักดิ์ เทพสุทิน รัฐมนตรีว่าการกระทรวงยุติธรรม
เป็นประธานการประชุมผู้บริหารกระทรวงยุติธรรม ครั้งที่ ๑๐/๒๕๖๕
โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม
นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม
นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม
นายวัลลภ นาคบัว รองปลัดกระทรวงยุติธรรม
นายสหการณ์ เพ็ชรนรินทร์ รองปลัดกระทรวงยุติธรรม
พร้อมด้วยผู้บริหารของหน่วยงานในสังกัดกระทรวงยุติธรรม
เข้าร่วมผ่านระบบการประชุมทางไกล (Video Conference)
โดยที่ประชุมรับทราบสรุปผลการจัดมหกรรมไกล่เกลี่ยหนี้สินครัวเรือนและยุติธรรมพบประชาชน ครั้งที่ ๔/๒๕๖๕
จังหวัดนครศรีธรรมราช รายงานความคืบหน้าการก่อสร้างเรือนจํา รวมทั้งรับทราบรายงานความคืบหน้า
การกํากับติดตามและบูรณาการภารกิจของหน่วยงานในสังกัดกระทรวงยุติธรรมในพื้นที่ที่ได้รับมอบหมาย
โดยเลขานุการรัฐมนตรีว่าการกระทรวงยุติธรรม รับผิดชอบในพื้นที่ภาคกลาง ผู้ช่วยรัฐมนตรีประจํากระทรวงยุติธรรม รับผิดชอบในพื้นที่ภาคตะวันออกเฉียงเหนือ และที่ปรึกษารัฐมนตรีว่าการกระทรวงยุติธรรม รับผิดชอบในพื้นที่ภาคตะวันตก
รัฐบาลไทย-ข่าวทำเนียบรัฐบาล-ปลัดเกษตรฯ จัด Talk Show “เหลียวหลังแลหน้า 130 ปี กระทรวงเกษตรและสหกรณ์ สู่ Next Normal”
วันศุกร์ที่ 1 เมษายน 2565
ปลัดเกษตรฯ จัด Talk Show “เหลียวหลังแลหน้า 130 ปี กระทรวงเกษตรและสหกรณ์ สู่ Next Normal”
ปลัดเกษตรฯ จัด Talk Show “เหลียวหลังแลหน้า 130 ปี กระทรวงเกษตรและสหกรณ์ สู่ Next Normal” เล่าประวัติความเป็นมา และการวางรากฐานการทํางานปัจจุบันและในอนาคต ตั้งเป้าผลักดันให้ไทยเป็น 1 ใน 7 ประเทศสําคัญของผู้ส่งออกสินค้าเกษตรและเกษตรแปรรูปมูลค่าสูงของโลก
ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานจัดกิจกรรมเหลียวหลังแลหน้า 130 ปี กระทรวงเกษตรและสหกรณ์ สู่ Next Normal ผ่านการเล่าเรื่อง (Talk Show) โดยได้บอกเล่าเรื่องราวถึงประวัติความเป็นมาของกระทรวงเกษตรฯ นับตั้งแต่เริ่มการก่อตั้ง พ.ศ. 2435 จนถึง พ.ศ. 2565 เหตุการณ์และนโยบายที่สําคัญ การขับเคลื่อนภาคเกษตรอย่างยั่งยืน ซึ่งเป็นการวางรากฐานการทํางานของกระทรวงรองรับความปกติใหม่ (New Normal) ปัจจุบันและในอนาคต ณ ห้องประชุมกระทรวงเกษตรและสหกรณ์ 115
การครบรอบก่อตั้ง 130 ปี ของกระทรวงเกษตรและสหกรณ์ ซึ่งตรงกับวันที่ 1 เมษายน ของทุกปี ปลัดกระทรวงเกษตรและสหกรณ์ ได้เน้นย้ําว่า การขับเคลื่อนภาคเกษตรของกระทรวงเกษตรและสหกรณ์ในยุค Next Normal ยังคงต้องมุ่งเน้นเป้าหมายยุทธศาสตร์ชาติที่ต้องการให้ “ประเทศไทยเป็นหนึ่งในผู้เล่นสําคัญด้านการผลิตและการค้าสินค้าเกษตรในเวทีโลก” โดยจะผลักดันให้ไทยเป็น 1 ใน 7 ประเทศสําคัญของผู้ส่งออกสินค้าเกษตรและเกษตรแปรรูปมูลค่าสูงของโลกภายในปี พ.ศ. 2580 (ครบ 20 ปี ยุทธศาสตร์ชาติและครบ 145 ปีกระทรวงเกษตรและสหกรณ์) ซึ่งต้องเผชิญกับความท้าทายให้ภาคเกษตรต้องปรับตัวในยุค Next Normal ทั้งการผลิตต้องเป็นมิตรกับสิ่งแวดล้อม และต้องผลักดันการแปรรูปมูลค่าสูงใช้การตลาดสมัยใหม่ หรือ “การตลาด 5.0”
อนึ่ง จากข้อมูลสําคัญของภาคการเกษตรในช่วงปี 2562 - 2564 พบว่าในปี 2564 ที่ผ่านมา ไทยมีพื้นที่เกษตรกรรม จํานวน 149.25 ล้านไร่ เป็นพื้นที่ชลประทาน 34.88 ล้านไร่ มีครัวเรือนเกษตรกร 8,037,722 ครัวเรือน เป็น Smart Farmer 506,078 ราย เป็น Young Smart Farmer 18,215 ราย มีมูลค่าการส่งออกสินค้าเกษตรและผลิตภัณฑ์สูงถึง 1,498,394 ล้านบาท และมีผลิตภัณฑ์มวลรวมภาคเกษตร 1,383,020 ล้านบาท ซึ่งถือเป็นตัวเลขที่ตอบโจทย์ได้ว่า กระทรวงเกษตรฯ ได้มีการขับเคลื่อนภาคการเกษตรมาอย่างต่อเนื่อง และพร้อมจะผลักดันให้มีการพัฒนาต่อไปในอนาคต
กระทรวงเกษตรและสหกรณ์ยังคงต้องปรับตัวในการทํางานให้ครอบคลุมทุกด้าน ทั้งการพัฒนาบุคลากรกระทรวงอย่างเป็นระบบครบวงจร การพัฒนากระบวนการขับเคลื่อนภารกิจของกระทรวง การผลักดันการวิจัยและนวัตกรรมเกษตร และยกระดับความร่วมมือเครือข่ายการพัฒนาภาคเกษตรจากทุกภาคส่วน ตลอดระยะเวลา 130 ปี ที่ผ่านมา กระทรวงเกษตรและสหกรณ์ยังคงมุ่งมั่นขับเคลื่อนภาคการเกษตรของประเทศ เร่งหาแนวทางแก้ไขปัญหาความเดือดร้อนของเกษตรกรในทุกสาขาอาชีพการเกษตร เพื่อทํานุบํารุงส่งเสริม พัฒนา และสร้างความเข็มแข็งต่อภาคเกษตรกรรม โดยมุ่งหมายความเป็นอยู่ที่ดีขึ้นของเกษตรกร ส่งเสริมเพิ่มมูลค่าเศรษฐกิจฐานรากของประเทศ และมุ่งเน้นการพัฒนาองค์กร เพื่อกําหนดนโยบาย โครงการ มาตรการช่วยเหลือเกษตรกรให้ครอบคลุมทุกมิติอย่างต่อเนื่อง เพื่อก้าวสู่ยุค Next Normal ของกระทรวงเกษตรและสหกรณ์ นําพาความอุดมสมบูรณ์แก่แผ่นดินและผืนน้ําของประเทศไทยต่อไป
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” ติดตามการแก้ปัญหา PM 2.5 พบอยู่ในเกณฑ์มาตรฐานทุกพื้นที่ ทั้งนี้ คาดการณ์ช่วง 25-28 ม.ค. 65 ค่าฝุ่นมีแนวโน้มสูงขึ้น ห่วงประชาชนเตือนสวมหน้ากาก งดเผา
วันจันทร์ที่ 24 มกราคม 2565
โฆษกรัฐบาล เผย “นายกฯ” ติดตามการแก้ปัญหา PM 2.5 พบอยู่ในเกณฑ์มาตรฐานทุกพื้นที่ ทั้งนี้ คาดการณ์ช่วง 25-28 ม.ค. 65 ค่าฝุ่นมีแนวโน้มสูงขึ้น ห่วงประชาชนเตือนสวมหน้ากาก งดเผา
โฆษกรัฐบาล เผย “นายกฯ” ติดตามการแก้ปัญหา PM 2.5 พบอยู่ในเกณฑ์มาตรฐานทุกพื้นที่ ทั้งนี้ คาดการณ์ช่วง 25-28 ม.ค. 65 ค่าฝุ่นมีแนวโน้มสูงขึ้น ห่วงประชาชนเตือนสวมหน้ากาก งดเผา เฝ้าระวังสถานการณ์
วันที่ 24 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการขับเคลื่อนแผนรับมือป้องกันและแก้ปัญหา PM 2.5 ซึ่งถือเป็นวาระแห่งชาติที่ผ่านมาโดยตลอด ซึ่งกรมควบคุมมลพิษ เปิดเผยการตรวจสอบการวัดค่าฝุ่นละอองขนาดไม่เกิน 2.5 ไมครอน (PM 2.5) ในพื้นที่กรุงเทพมหานครและปริมณฑล (ข้อมูล วันที่ 23 มกราคม 2565) พบว่าคุณภาพอากาศอยู่ในเกณฑ์มาตรฐานทุกพื้นที่ ในระดับดีถึงดีมาก ค่าฝุ่นปรับตัวลดลงอยู่ในเกณฑ์มาตรฐานทุกพื้นที่ ดังนี้ ภาคเหนือ ภาพรวมอยู่ในเกณฑ์ดีมาก ตรวจวัดได้ 10 – 29 มคก./ลบ.ม. ภาคตะวันออกเฉียงเหนือ ภาพรวมอยู่ในเกณฑ์ปานกลาง ตรวจวัดได้ 26 – 48 มคก./ลบ.ม. ภาคกลางและตะวันตก ภาพรวมอยู่ในเกณฑ์ดีมาก ตรวจวัดได้ 8 – 43 มคก./ลบ.ม. ภาคตะวันออก ภาพรวมอยู่ในเกณฑ์ดีมาก ตรวจวัดได้ 11 – 48 มคก./ลบ.ม. ภาคใต้ ภาพรวมอยู่ในเกณฑ์ดีมาก ตรวจวัดได้ 10 – 18 มคก./ลบ.ม. กรุงเทพมหานครและปริมณฑล โดยสถานีตรวจวัดของกรมควบคุมมลพิษร่วมกับกรุงเทพมหานคร ภาพรวมอยู่ในเกณฑ์ดีมาก ตรวจวัดได้ 9 – 29 มคก./ลบ.ม.
โฆษกประจําสํานักนายกรัฐมนตรี กล่าวต่อไปว่า กรมควบคุมมลพิษ คาดการณ์ปริมาณ PM2.5 ในช่วงระหว่างวันที่ 25-28 มกราคม 2565 ในพื้นที่ภาคเหนือ 17 จังหวัดและกรุงเทพมหานครและปริมณฑล พบว่า PM 2.5 มีแนวโน้มสูงขึ้น เนื่องจากสภาพอากาศที่ปิดและลมอ่อน จึงขอให้ประชาชนงดการเผาในที่โล่ง ใช้รถเท่าที่จําเป็น ลดกิจกรรมที่ก่อให้เกิดฝุ่น หลีกเลี่ยงการทํากิจกรรมกลางแจ้ง สวมใส่หน้ากากอนามัย หรือใช้อุปกรณ์ป้องกันตนเอง ติดตามเฝ้าระวังสถานการณ์และป้องกันสุขภาพอย่างต่อเนื่อง หากมีอาการทางสุขภาพควรปรึกษาแพทย์
“นายกรัฐมนตรีห่วงใยสุขภาพของประชาชนทุกคน ทั้งโควิด-19 และปัญหาฝุ่น โดยเฉพาะกลุ่มเปราะบาง ได้แก่ เด็ก หญิงตั้งครรภ์ ผู้สูงอายุ ผู้ป่วยโรคประจําตัว ให้ระมัดระวังและดูแลเป็นพิเศษ รวมทั้งให้ร่วมกันลดปริมาณการเกิดฝุ่น PM 2.5 ในช่วงเทศกาลตรุษจีน โดยขอความร่วมมือไม่เผากระดาษเงินกระดาษทอง ใช้ธูปสั้นหรือเปลี่ยนเป็นใช้ธูปไฟฟ้าแทน รวมทั้งเตือนประชาชนให้ป้องกันตัวเองอย่างสูงสุด สวมหน้ากากอนามัย และเฝ้าติดตามสถานการณ์ฝุ่นอย่างใกล้ชิด” นายธนกร กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ให้กำลังใจข้าราชการราชทัณฑ์ ขอให้ทำงานเต็มที่ เผยจับผู้ต้องขังหนีที่นครปฐม 9 รายครบแล้ว
วันพุธที่ 15 ธันวาคม 2564
รัฐมนตรีว่าการกระทรวงยุติธรรม ให้กําลังใจข้าราชการราชทัณฑ์ ขอให้ทํางานเต็มที่ เผยจับผู้ต้องขังหนีที่นครปฐม 9 รายครบแล้ว
รัฐมนตรีว่าการกระทรวงยุติธรรม ให้กําลังใจข้าราชการราชทัณฑ์ ขอให้ทํางานเต็มที่ เผยจับผู้ต้องขังหนีที่นครปฐม 9 รายครบแล้ว เล็งเอาผิดเจ้าหน้าที่ที่เกี่ยวข้องไล่ออกราชการพร้อมดําเนินคดี ลั่นไม่ปล่อยให้ใครทําลายองค์กร
เมื่อวันที่ 15 ธันวาคมเวลา 09.30 น. ที่กรมราชทัณฑ์ นายสมศักดิ์ เทพสุทิน รัฐมนตรีว่าการกระทรวงยุติธรรม ประชุมหารือร่วมกับผู้บริหารกรมราชทัณฑ์ โดยมี นายสหการณ์ เพ็ชรนรินทร์ รองปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ และผู้บริหารกรมราชทัณฑ์ ร่วมประชุม
นายสมศักดิ์ กล่าวว่า ตนขอให้กําลังใจเจ้าหน้าที่ทุกคน ตนรู้ว่าทุกคนเหนื่อยและทํางานอย่างหนักมาตลอด แต่ขอให้เดินหน้าทํางานต่อไป ทํางานให้เต็มที่ หากมีปัญหาอะไรให้ชี้แจงตามหลักการและเหตุผล ในส่วนของเรื่องผู้ต้องขังที่หลบหนีออกจากเรือนจํา ซึ่งช่วงหลังมีมากกว่าแต่ก่อน ซึ่งไม่มีการหลบหนีออกจากแดนใน แต่เป็นการหลบหนีจากแดนกักโรค อาจจะเกิดจากห้องกักโรคไม่แข็งแรงพอ และเวรยามของเจ้าหน้าที่ไม่เพียงพอหรือไม่ เราต้องพิจารณากันดูว่าจะทําอย่างไรได้บ้าง โดยล่าสุดผู้ต้องขังที่หลบหนีจากเรือนจําชั่วคราวทุ่งน้อย จ.นครปฐม ทั้ง 9 รายสามารถจับตัวได้ครบแล้ว จากนี้ให้ตั้งคณะกรรมการสอบสวนผู้เกี่ยวข้องและผู้พาหลบหนี หากมีเจ้าหน้าที่ไปมีส่วนเกี่ยวข้องในการอํานวยความสะดวกให้ผู้ต้องขังหลบหนี ต้องถูกลงโทษอย่างหนัก หากเป็นข้าราชการให้ออกจากราชการและดําเนินคดี โดยขณะนี้มีให้ออกจากราชการแล้ว 1 คน ซึ่งเราจะสอบสวนเพิ่มว่ามีใครเกี่ยวข้องอีกหรือไม่ ตนจะไม่ปล่อยให้คนพวกนี้ทําลายองค์กรของตัวเอง
นายอายุตม์ กล่าวว่า ในเรือนจําไม่มีนักโทษแหกคุก คนที่หนีเป็นผู้ต้องขังเข้าใหม่ โดยแยกกักโรคก่อนเข้าสู่แดนแรกรับ ซึ่งเป็นกระบวนการในการป้องกันโรคเข้าไปแพร่ระบาดภายในเรือนจํา คนที่หลบหนีแม้ว่าคดีไม่ได้ร้ายแรง แต่จะเสียสิทธิในการจัดชั้นนักโทษด้วย ขณะนี้เราได้ตั้งกรรมการสอบสวนแล้ว โดยถือว่าเป็นกรณีร้ายแรง ซึ่งผู้ให้การสนับสนุนในการหลบหนีไม่ว่าจะเป็นเจ้าหน้าที่หรือผู้ต้องขัง ผู้พาหลบหนีที่เป็นญาติ เราจะดําเนินคดีทั้งหมด